|  |  |
| --- | --- |
| Címer | **Pákozd Nagyközség Önkormányzata**8095 Pákozd Hősök tere 9.e-mail: polgp@t-online.hupolgarmester@pakozd.huhonlap: www.pakozd.hu06-22-258-403  |

Pákozd Nagyközség Önkormányzata az Innovációs és Technológiai Minisztériummal együttműködve, az 51/2007. (III. 26.) Kormányrendelet alapján kiírja a 2021. évre

**a Bursa Hungarica Felsőoktatási Önkormányzati Ösztöndíjpályázatot**

**felsőoktatási hallgatók számára (A típusú pályázat),**

illetve

**felsőoktatási tanulmányokat kezdeni kívánó fiatalok számára (B típusú pályázat)**

**a 2020/2021. tanév második (tavaszi) és a 2021/2022. tanév első (őszi) félévére vonatkozóan.**

A pályázat beadásához a Bursa Hungarica Elektronikus Pályázatkezelési és Együttműködési Rendszerben (a továbbiakban: EPER-Bursa rendszer) egyszeri pályázói regisztráció szükséges az alábbi honlapon:

[**https://bursa.emet.hu/paly/palybelep.aspx**](https://bursa.emet.hu/paly/palybelep.aspx)

Azok a pályázók, akik a korábbi pályázati években regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az *Elfelejtett jelszó* funkcióval kérhetnek új jelszót. A pályázói regisztrációt követően lehetséges a pályázati adatok rögzítése a csatlakozott önkormányzatok pályázói részére. A pályázati űrlapot minden fordulóban újra ki kell tölteni! A személyes és pályázati adatok ellenőrzését, rögzítését követően a pályázati űrlapot kinyomtatva és aláírva a települési önkormányzatnál kell benyújtaniuk a pályázóknak. A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül. A benyújtott pályázatok befogadását az önkormányzat köteles az EPER-Bursa rendszerben igazolni. A nem befogadott pályázatok a bírálatban nem vesznek részt.

**A pályázat rögzítésének és az önkormányzathoz történő benyújtásának**

**határideje: 2020. november 5.**

**A pályázatot az EPER-Bursa rendszerben kitöltve, véglegesítve, onnan kinyomtatva, aláírva kizárólag a lakóhely szerint illetékes települési önkormányzat polgármesteri hivatalánál kell benyújtani.**

A pályázók köre:

A Bursa Hungarica Ösztöndíjban az 51/2007. (III. 26.) Korm. rendelet 18. § (2) bekezdése alapján kizárólag a települési önkormányzat területén állandó lakóhellyel (a továbbiakban: lakóhely) rendelkezők részesülhetnek.

Nem részesülhet ösztöndíjban az a pályázó, aki:

* a Magyar Honvédség és a rendvédelmi feladatokat ellátó szervek hivatásos és szerződéses állományú hallgatója
* doktori (PhD) képzésben vesz részt
* kizárólag külföldi intézménnyel áll hallgatói jogviszonyban és/vagy vendéghallgatói képzésben vesz részt.

**A - típusú pályázat**

Az ösztöndíjpályázatra azok **a települési önkormányzat területén lakóhellyel rendelkező,** **hátrányos szociális helyzetű** felsőoktatási **hallgatók** jelentkezhetnek, akik felsőoktatási intézményben (felsőoktatási hallgatói jogviszony keretében) **teljes idejű (nappali munkarend)** alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat.

*Az ösztöndíjra pályázhatnak a 2020 szeptemberében felsőoktatási tanulmányaik utolsó évét megkezdő hallgatók is. Amennyiben az ösztöndíjas hallgatói jogviszonya 2021 őszén már nem áll fenn, úgy a 2021/2022. tanév első félévére eső ösztöndíj már nem kerül folyósításra.*

*Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2020/2021. tanév második félévére a beiratkozott hallgató aktív hallgatói jogviszonnyal rendelkezzen.*

**B – típusú pályázat**

Az ösztöndíjpályázatra azok **a települési önkormányzat területén lakóhellyel rendelkező, hátrányos szociális helyzetű fiatalok** jelentkezhetnek, akik **a 2020/2021. tanévben utolsó éves, érettségi előtt álló középiskolások; vagy** felsőfokú végzettséggel nem rendelkező, felsőoktatási intézménybe még felvételt nem nyert érettségizettek; és a **2021/2022. tanévtől kezdődően** felsőoktatási intézmény keretében **teljes idejű (nappali munkarend**) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

**A pályázók közül csak azok részesülhetnek ösztöndíjban, akik a 2021. évi felsőoktatási felvételi eljárásban először nyernek felvételt felsőoktatási intézménybe és tanulmányaikat a 2021/2022. tanévben ténylegesen megkezdik**.

Pályázattal kapcsolatos tájékoztatók és adatlapok letölthetők: a [www.pakozd.hu](http://www.pakozd.hu), valamint a [www.emet.gov.hu](http://www.emet.gov.hu) honlapokról.

További tájékoztatás a Pákozdi Polgármesteri Hivatal igazgatási ügyintézőjétől kérhető. (8095 Pákozd, Hősök tere 9., telefon: 22/258-402)

Pákozd, 2020. október 5.

**Kardos Ádám sk.**

polgármester